Diari Oficial de la Generalitat Valenciana


Sumari del DOGV 3526, del 28-06-1999 (1999/5860)

RESOLUCIÓ d'11 de juny de 1999, de la Direcció General de Centres Docents, per la qual es resol la convocatòria d'ajudes econòmiques per a les escoles de Música dependents de corporacions locals o d'altres entitats sense intenció de guany per a l'exercici 1999.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5860


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'11 de juny de 1999, de la Direcció General de Centres Docents, per la qual es resol la convocatòria d'ajudes econòmiques per a les escoles de Música dependents de corporacions locals o d'altres entitats sense intenció de guany per a l'exercici 1999. [1999/X5860]
  
Per Ordre de 25 de gener de 1999, de la Conselleria de Cultura, Educació i Ciència, van ser convocades ajudes econòmiques per a les escoles de música dependents de corporacions locals o d'altres entitats sense intenció de guany per a l'exercici 1999 (DOGV núm. 3.431, de 10 de febrer).
  
Examinades les sol·licituds d'ajudes presentades per les corporacions locals i entitats sense intenció de guany i la documentació que s'indica com a preceptiva en la base quarta de l'annex I de la citada ordre, després que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió i denegació de les ajudes que eleva la comissió creada a l'efecte, en compliment d'allò preceptuat en la base sexta de la citada ordre de convocatòria.
  
Conformement amb la disposició final primera i la base sèptima de l'Ordre de 25 de gener de 1999, així com el contingut del Decret 32/1997, de 26 de febrer, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General de Centres Docents, per delegació del conseller de Cultura, Educació i Ciència, resol:
  
Primer
  
Aprovar la concessió de subvencions per a l'exercici 1999 a les escoles de música dependents de corporacions locals i d'entitats sense intenció de guany, pels imports indicats en l'annex I.
  
Segon
  
Denegar les sol·licituds de subvenció als centres de música dependents d'entitats sense intenció de guany, assenyalats en l'annex II, pels motius que s'hi indiquen.
  
Tercer
  
El pagament de les ajudes quedarà condicionat al compliment pels beneficiaris de l'obligació de justificació que haurà de realitzar-se conformement a allò establit per la base novena de l'Ordre de 25 de gener de 1999. Els beneficiaris hauran de justificar la subvenció fins el 31 d'octubre de 1999 segons allò previst en l'apartat 2 de la citada base novena.
  
En cas que no es presente la justificació en el termini indicat, el beneficiari perdrà el dret a la subvenció en compliment d'allò que disposa l'apartat 5 de la base deu de l'Ordre de 25 de gener de 1999.
  
Quart
  
El pagament de les subvencions a les escoles de música es farà a càrrec de la dotació pressupostària de la línia de subvenció 405 de la secció, servei i programa 56.88.143.30 d'Ensenyament Secundari i de Règim Especial del Pressupost de la Generalitat Valenciana per a 1999, segons allò establit en l'article segon de la citada ordre.
  
El règim de pagament de dites subvencions s'ajustarà a allò establit per la base huitena de l'Ordre de 25 de gener de 1999.
  
Les entitats sense intenció de guany beneficiàries podran sol·licitar opcionalment, abans del 15 de setembre de 1999, la concessió d'una bestreta equivalent al 40% del total de la subvenció concedida, sempre que juntament a dita sol·licitud s'acompanye la documentació assenyalada en la base huitena de l'Ordre de 25 de gener de 1999.
  
DISPOSICIÓ FINAL
  
Contra esta resolució, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors des de l'endemà de la seua publicació en el Diari Oficial de la Generalitat Valenciana. Tot això, conformement al que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.